Ek het op die oulike idee afgekom om ‘n letter parkade te maak. Die idee is om karretjies met die kleinletters op te parkeer op die parkeerplek met die hoofletter op.
Ek het toe plakkers met die klein letters op van die kinders se karretjies geplak (ja, hulle het so ontsettend baie dat ek kon kies en keur!)
En so tussen die speel deur het die 2 al die letters redelik onder die knie. Nou net om hulle gemaklik aan die lees te kry!
Ek is bly as jy van die idees kan gebruik. Dis mos juis die lekker van die internet. As ek net op my eie idees moes uitdink sou my kinders seker maar baie verveeld gewees het.